नई दिल्ली। देश के दूसरे सबसे बड़े बैंक पंजाब नेशनल बैंक (पीएनबी) में हुए 11500 करोड़ रुपए के घोटाले के मामले में बैंक के अधिकारियों पर गाज गिरनी शुरू हो गई है। पीएनबी ने शुक्रवार को इस मामले में बड़ी कार्रवाई करते हुए बैंक के तीन जनरल मैनेजर समेत 8 अधिकारियों को सस्पेंड कर दिया। इस मामले में अभी तक कुल 18 अधिकारियों को निलंबित किया जा चुका है। मामले को लेकर बैंक की आंतरिक जांच अभी जारी है। बैंक का कहना है कि वह इस मामले की गंभीरता से जांच कर रहा है।